钦定古今图书集成/明伦汇编/交谊典/第077卷 > 《念奴娇》〈春恨〉辛弃疾
## 钦定古今图书集成/明伦汇编/交谊典/第077卷 > 《念奴娇》〈春恨〉辛弃疾

野塘花落，又匆匆过了，清明时节。划地东风欺客梦，
一枕银屏寒怯。曲岸持觞，垂杨系马，此地曾经别。楼
空人去，旧游飞燕能说。闻道绮陌东头，行人长见，
帘底纎纎月。旧恨春江流不尽，新恨雪山千叠。料得
明朝，樽前重见，镜里花难折。也应惊问，近来多少华
发。